ToekomsVenster: Hy bly in beheerhttps://rak2.spens.co.za/radio/2016/406.mp3 Foto: pixabay.com In die jaar van koning Ussia se dood het ek die Here gesien. Hy het op ŉ baie hoë troon gesit, en die onderste van sy kleed het die tempel gevul. Jesaja 6:1 Die lewe is vol uitdagings. Dis nie anders in die lewe van gelowiges nie. Soms gaan dit nie goed met ŉ mens nie. Jy ervaar dalk dat chaos en storms ŉ goeie beskrywing van jou lewe en gemoedstoestand is. God word nie gedestabiliseer deur die dinge wat met ons gebeur nie. … maar hoog bo die geraas van baie waters, hoog bo die golwe van die see, troon die Here in sy koninklike mag. Psalm 93:4 Hy bly in beheer en het ŉ doel met alles. Hy mors nie met sy kinders nie maar voed hulle op deur alles wat gebeur sodat hulle beter toegerus is – nie alleen vir die eise van die lewe nie, maar veral vir hulle dienswerk. Geen ervaring is gemors of sonder sin nie. Die Here is met ons op pad en gebruik elke ervaring in sy diens. ToekomsVenster is ŉ daaglikse boodskap om individuele gelowiges toe te rus met praktiese geloofsvaardighede. Kleingroep-begeleidings, DVD’s en funksionele preeksketse is beskikbaar by Drienie ([email protected]) of besoek www.toekomsvenster.co.za.